95/314/EY: Komission päätös, tehty 26 päivänä heinäkuuta 1995, Botswanasta, Keniasta, Madagaskarista, Swazimaasta, Zimbabwesta ja Namibiasta peräisin olevien naudanliha-alan tuotteiden tuontiluvista



Virallinen lehti nro L 187 , 08/08/1995 s. 0024 - 0025



KOMISSION PÄÄTÖS, tehty 26 päivänä heinäkuuta 1995, Botswanasta, Keniasta, Madagaskarista, Swazimaasta, Zimbabwesta ja Namibiasta peräisin olevien naudanliha-alan tuotteiden tuontiluvista (95/314/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Afrikan, Karibian ja Tyynenmeren valtioista (AKT-valtiot) tai merentakaisista maista ja merentakaisilta alueilta (MMA) peräisin oleviin maataloustuotteisiin ja niistä jalostettuihin tiettyihin tavaroihin sovellettavasta järjestelmästä 5 päivänä maaliskuuta 1990 annetun neuvoston asetuksen (ETY) N:o 715/90 (1), sellaisena kuin se on viimeksi muutettuna asetuksella (EY) N:o 2484/94 (2), ja erityisesti sen 27 artiklan, ottaa huomioon naudanliha-alan erityisistä tuontijärjestelyistä annetun neuvoston asetuksen (ETY) N:o 715/90 tilapäisestä mukauttamisesta 5 päivänä heinäkuuta 1995 annetun komission asetuksen (EY) N:o 1636/95 Uruguayn kierroksen monenvälisten kauppaneuvottelujen osana tehdyn maataloussopimuksen täytäntöönpanoa varten (3), sekä katsoo, että asetuksessa (EY) N:o 1636/95 1 artiklassa säädetään mahdollisuudesta antaa tuontilupia naudanliha-alan tuotteille; tuonti on kuitenkin toteutettava kullekin kolmannelle viejämaalle säädettyjen määrien rajoissa, määrät, joista lupahakemuksia on jätetty heinäkuussa 1995 eivät ole asetuksen (EY) N:o 1636/95 mukaisesti luuttomaksi leikattuna lihana ilmaistuina suuremmat kuin Botswanan, Kenian, Madagaskarin, Swazimaan, Zimbabwen ja Namibian alkuperätuotteiden osalta käytettävissä olevat määrät; tämän vuoksi tuontilupia on mahdollista antaa haetuille määrille, olisi vahvistettava määrät, joille tuontilupia voidaan hakea 1 päivästä elokuuta 1995 alkaen 52 100 tonnin kokonaismäärän rajoissa, ja on ilmeisesti tarpeen mainita, että tämä päätös ei rajoita terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, soveltamista, ON TEHNYT TÄMÄN PÄÄTÖKSEN: 1 artikla Seuraavat jäsenvaltiot antavat heinäkuulle 1995 tuontiluvat jäljempänä ilmoitetuille luuttomaksi leikattuna lihana ilmaistuille määrille tietyistä Afrikan, Karibian ja Tyynenmeren valtioista peräisin olevia naudanliha-alan tuotteita niiden alkuperämaan mukaan seuraavasti: Saksa: - 20 000 tonnia Botswanan alkuperätuotteita, - 115 000 tonnia Madagaskarin alkuperätuotteita, - 500 000 tonnia Namibian alkuperätuotteita, Ranska: - 107 500 tonnia Botswanan alkuperätuotteita, - 84 010 tonnia Madagaskarin alkuperätuotteita, - 28 000 tonnia Swazimaan alkuperätuotteita, - 167 000 tonnia Zimbabwen alkuperätuotteita, - 73 200 tonnia Namibian alkuperätuotteita, Kreikka: - 105 985 tonnia Madagaskarin alkuperätuotteita, Italia: - 30 700 tonnia Madagaskarin alkuperätuotteita, Alankomaat: - 102 000 tonnia Botswanan alkuperätuotteita, Yhdistynyt kuningaskunta: - 795 000 tonnia Botswanan alkuperätuotteita, - 40 000 tonnia Swazimaan alkuperätuotteita, - 800 000 tonnia Zimbabwen alkuperätuotteita, - 650 000 tonnia Namibian alkuperätuotteita. 2 artikla Elokuun 1995 kymmenen ensimmäisen päivän aikana lupahakemuksia voidaan jättää asetuksen (EY) N:o 1636/95 3 artiklan 3 kohdan mukaisesti seuraavista määristä luuttomaksi leikattua naudanlihaa: - Botswana: 11 788 436 tonnia, - Kenia: 142 000 tonnia, - Madagaskar: 4 673 921 tonnia, - Swazimaa: 3 156 000 tonnia, - Zimbabwe: 1 396 000 tonnia, - Namibia: 6 574 800 tonnia. 3 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 84, 30.3.1990, s. 85 (2) EYVL N:o L 265, 15.10.1994, s. 3 (3) EYVL N:o L 155, 6.7.1995, s. 25 (4) EYVL N:o L 302, 31.12.1972, s. 28